Asbab al-nuzul

Asbab al-nuzul () ialah peristiwa atau persoalan-persoalan yang menyebabkan turunnya satu-satu ayat atau beberapa ayat untuk menerangkan peristiwa dan hukumnya. Menurut bahasa bererti sebab turunnya ayat al-Quran. Asbab al-nuzul (sebab-sebab turunnya al-Quran) di sini dimaksudkan sebab-sebab ayat yang secara khusus yang berkaitan dengan turunnya ayat-ayat tertentu. Sedangkan menurut istilah, Shubhi Al-Shalih memberikan definisi Asbab al-nuzul sebagai berikut :
"Sesuatu yang dengan sebabnya turun ayat atau ayat yang mengandung sebab itu, atau memberikan jawapan sebab itu, atau menerangkan hukumnya pada masa terjadinya sebab tersebut"
Definisi ini memberikan pengertian bahawa sebab turun suatu ayat adakalanya terbentuk peristiwa dan adakalanya terbentu pertanyaan. Suatu ayat atau beberapa ayat untuk menerangkan hal yang berhubungan dengan peristiwa tertentu atau memberikan jawapan tertentu terhadap pertanyaan tertentu.Asbab al-nuzul adalah bagian dari ilmu tafsir Qur'an

Faedah 
 Membolehkan pentafsiran ayat dengan tepat.
 Menjelaskan makna lafaz umum dalam al-Quran.
 Sebagai asas perbandingan peristiwa dan watak yang berlaku ketika turunnya al-Quran dengan masyarakat yang berikutnya.
 Memudahkan hafazan dan mengetahui maknanya dengan tepat.
 Mengukuhkan keimanan terhadap hukum-hukum Allah.

Bahagian 
Bukanlah semua ayat al-Quran diturunkan dengan sebab atau peristiwa yang berlaku tetapi sebahagiannya diturunkan tanpa asbab. Oleh itu, bolehlah al-Quran dibahagikan kepada dua bahagian:
 Bahagian pertama: Diturunkan tanpa sebab-sebab tertentu seperti ayat-ayat yang menceritakan tentang nabi-nabi dan umat-umat terdahulu.
 Bahagian kedua: Ayat atau surah yang diturunkan berdasarkan kepada sebab atau peristiwa-peristiwa tertentu seperti:
 Menjawab persoalan yang ditimbulkan kepada Rasulullah SAW.
 Untuk menempelak.
 Mengajar syariat-syariat dan hukum-hakam.
 Menetapkan jiwa Rasulullah SAW.

Kitab-kitab terkenal tentang Asbab al-nuzul
 Libab al-Naqul fi Asbab al-Nuzul, Jalaluddin al-Suyuti.
 Asbab al-nuzul, al-Wahidi.
 Asbab al-nuzul, al-Nisaburi.
 al-Ijab fi Bayan al-Asbab, Ibn Hajar al-Asqalani, berdasarkan kitab al-Wahidi.
 Tanzil al-Quran, Ibnu Syihab al-Zuhri.

Lihat juga 
 Tafsir
 Naskh
 Fiqah
 Usul al-fiqh
 Hadis

Rujukan

Bacaan lanjut

Pautan luar 
 al-Tafsir Ulum al-Quran - Asbab al-nuzul

Asbab al-nuzul
Tafsir